Prop. 74 S

(2013–2014)
Proposisjon til Stortinget (forslag til stortingsvedtak)

Pensjonar frå statskassa

Tilråding frå Arbeids- og sosialdepartementet 11. april 2014, godkjend i statsråd same dagen. (Regjeringa Solberg)

Dokumentet på regjeringen.no

1 Innleiing

I samsvar med Grunnlova § 75 bokstav i, legg departementet med dette fram for Stortinget ei liste over dei pensjonane som gjeld mellombels, og som ikkje blei reviderte av det førre Stortinget. Heile summen av pensjonar som blei utbetalte i 2013, var på kr 14.245.453.[1] I statsbudsjettet for 2014 er det løyvt kr 18.500.000 på kapittel 611 Pensjoner av statskassen.

2 Omtale av ordninga

Pensjon frå statskassa er ikkje ei pensjonsordning i vanleg forstand med krav til oppteningstid gjennom medlemskap. Det er ei særordning som gir Stortinget høve til, ut frå ei vurdering av om det er rimeleg, å gi ei pensjonsyting til personar som ikkje har kunna tene opp pensjonsrettar på vanleg måte. Pensjonen byggjer ikkje på rettskrav, lov eller forskrift, og blir gjerne omtala som gåvepensjon («billighetspensjon»).

Proposisjonen no gjeld lokalt tilsette ved norske utanriksstasjonar og ein tilsett i velferdstenesta som Sjøfartsdirektoratet driv i utlandet. Dei er i hovudsak sjølv borgarar i landet der dei arbeider. Nokre av dei lokalt tilsette er norske borgarar, og nokre av desse har òg vanleg tenestetid i Statens pensjonskasse frå 1. januar 1996 gjennom å ha medlemskap i norsk folketrygd. For tida før 1.januar 1996 blir pensjon av statskassa gitt som tillegg til den vanlege pensjonsgjevande tenestetida. I vedlegget blir denne tida omtala som tilleggstid.

Lokalt tilsette ved norske utanriksstasjonar skal som ein hovudregel sikrast gjennom lokale trygde- og forsikringsordningar. Dette er òg tatt inn i utanriksinstruksen: «lønns- og arbeidsbetingelser skal nedfelles i en arbeidskontrakt som skal være i samsvar med tjenestelandets lover og regler. Lokalt ansatte skal sikres gjennom adekvate lokale trygde- og forsikringsordninger.»

Utanriksstasjonane skal sjølv syte for at dei lokalt tilsette blir innlema i lokale trygde- og forsikringsordningar, og dei aller fleste er i dag omfatta av slike lokale ordningar. Unnataksvis kan det likevel hende at det ikkje finst lokale ordningar, eller at dei aktuelle ordningane ikkje sikrar dei tilsette tilstrekkeleg. I ein slik situasjon kan utanriksstasjonen søkje om pensjon frå statskassa. Sjølv om pensjonsrettane til dei lokalt tilsette er tatt inn i arbeidskontrakten etter utanriksinstruksen, kan tilhøve i tenestelandet, til dømes politisk uro, høg inflasjon og stor uvisse med omsyn til bank- og forsikringsordningar, føre til at vedkomande ikkje får den ytinga han eller ho har opparbeidt seg rett til ved alderdom, uførleik eller tap av forsørgjar.

Utanriksdepartementet har i seinare tid lagt stor vekt på å syte for at stasjonane følgjer opp instruksen så langt råd er, og sikre at dei lokalt tilsette ved utanriksstasjonane er med i lokale ordningar. Dette blir gjort gjennom kurs og opplæring av ansvarlege medarbeidarar, og ved pålegg til alle stasjonane om å følgje opp. Samstundes blir det gjort klart at pensjon frå statskassa berre blir gitt i særskilde høve der lokale ordningar ikkje finst eller ikkje sikrar dei tilsette godt nok. Utanriksdepartementet arbeider vidare med ei breiare kartlegging av arbeidsvilkåra til lokalt tilsette, inkludert pensjonsordningar.

Ytingar frå lokale pensjonsordingar skal kome til frådrag i pensjonen frå statskassa. Lokale ytingar som blir utbetala månadleg, blir i hovudsak samordna som pensjonar frå norsk offentleg tenestepensjonsordning. I staden for månadlege utbetalingar er det i nokre land vanleg at pensjonen blir betalt ut som eit eingongsbeløp på pensjoneringstidspunktet. Slike ytingar kjem til frådrag i pensjonen ved at tidspunktet for utbetaling av pensjon frå statskassa blir utsett.

Tilråing

Arbeids- og sosialdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om pensjonar frå statskassa.

Vi HARALD, Noregs Konge,

stadfester:

Stortinget blir bedt om å gjere vedtak om pensjonar frå statskassa i samsvar med eit vedlagt forslag.

Forslag
til vedtak om pensjonar frå statskassa

I

Opplysningar om søkjaren

Pensjon

Nr.

Namn

Alder ved avskjeden (for etterlatne, noverande alder)

Tenestestad

Vedteke

Pr. mnd

Gitt frå

Merknad

Utanriksdepartementet

1

Cecilie Klaumann

68

San Francisco

23.4.2013

SPK

1.5.2013

Tilleggstid

2

Anne-Grete Usnarsky

68

Berlin

23.5.2013

SPK

1.6.2013

Tilleggstid

3

Lina Khury

55

Damaskus

24.5.2013

3740

1.8.2017

4

Mehreteab Habtemariam Kahsay

57

Asmara

29.5.2013

956

1.12.2014

5

Tumezghi Tesfamariam Meherteab

58

Asmara

29.5.2013

606

1.8.2014

6

Wenche Linneboe

67

Ottawa

17.7.2013

SPK

1.6.2013

Tilleggstid

7

Babu Lal Nagar

58

New Delhi

8.8.2013

927

1.5.2014

8

Arup Kumar Biswas

57

Dhaka

16.8.2013

3029

1.2.2015

9

Culcumo Taju

57

Maputo

19.8.2013

6195

1.3.2014

10

Inger Dybdal

60

Addis Abeba

26.9.2013

SPK

1.5.2013

Tilleggstid

11

Berit Peruzzi

67

London

13.12.2013

SPK

1.1.2014

Tilleggstid

12

Karmiayati Karmiayati

55

Jakarta

21.3.2014

427

1.2.2014

Nærings- og fiskeridepartementet

13

Salah Elagha

74

Port Said

30.1.2014

1234

1.1.2014

Fotnoter

1) Det er ikkje funne grunnlag for å endre anslag for samla utgiftene i 2012, jf. omtale av dette i Prop. 151 S (2012–2013)